ROMÂNIA

JUDEŢUL SUCEAVA

PRIMĂRIA MUNICIPIULUI CÂMPULUNG MOLDOVENESC
DIRECȚIA POLIȚIA LOCALĂ – COMPARTIMENT PROTECȚIA MEDIULUI
Nr. _____ din  ____.____2026
RAPORT DE SPECIALITATE
privind aprobarea finalizării și închiderii proiectului 

„Înființare centru de colectare prin aport voluntar în municipiul Câmpulung Moldovenesc" , cod proiect C3I1A0122000537, finanțat în cadrul  Planului Național de Redresare și Reziliență (PNRR), Componenta C3 – Managementul deșeurilor, INVESTIȚIA I1 - Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune, pentru realizarea Subinvestiției I.1.A -  Înființarea de centre de colectare prin aport voluntar, Titlu apel - PNRR/2022/C3/S/I.1.A., a indicatorilor tehnico-economici finali realizați

precum și asigurarea sustenabilității investiției

Compartimentul protecția mediului din cadrul Direcției Poliția Locală, analizând proiectul de hotărâre și documentația aferentă investiției „Înființare centru de colectare prin aport voluntar în municipiul Câmpulung Moldovenesc”, prezintă următoarele:

Proiectul a fost implementat de Municipiul Câmpulung Moldovenesc în cadrul Planului Național de Redresare și Reziliență, Componenta C3 – Managementul deșeurilor, în baza Contractului de finanțare nr. C3I1A0122000537 din 27.03.2023 și a actelor adiționale la acesta.

Potrivit documentației prezentate, lucrările aferente obiectivului de investiții au fost finalizate, fiind întocmit Procesul-Verbal de recepție la terminarea lucrărilor nr. 25.842 din 24.07.2026. Prin adresa Ministerului Mediului, Apelor și Pădurilor nr. 86539/20.10.2026, înregistrată la Primăria Municipiului Câmpulung Moldovenesc sub nr. 36246/21.10.2026, s-a solicitat transmiterea hotărârii Consiliului Local privind finalizarea proiectului.

Din perspectiva protecției mediului, realizarea centrului de colectare prin aport voluntar contribuie la dezvoltarea infrastructurii locale de colectare separată a deșeurilor și creează posibilitatea predării de către populație, în condiții organizate și controlate, a categoriilor de deșeuri acceptate în cadrul centrului, cu respectarea actelor de reglementare aplicabile și a regulilor de funcționare.

Funcționarea centrului va contribui la prevenirea abandonării deșeurilor pe domeniul public și pe terenurile neamenajate, la reducerea depozitării necontrolate și la creșterea cantităților de deșeuri direcționate către reutilizare, reciclare și alte operațiuni de valorificare.

În ceea ce privește indicatorii de mediu prevăzuți în documentația proiectului, cantitatea de deșeuri colectate separat și rata de reciclare urmează să fie monitorizate și evaluate potrivit termenelor și condițiilor stabilite prin contractul de finanțare și documentele aferente acestuia, pe baza evidențelor privind deșeurile gestionate.
Pentru menținerea beneficiilor de mediu ale investiției pe întreaga perioadă de sustenabilitate, este necesară asigurarea următoarelor condiții:

· menținerea destinației centrului și utilizarea acestuia pentru activitățile pentru care a fost realizat;

· colectarea separată și stocarea temporară a deșeurilor în condiții care să prevină poluarea solului, a apelor și a aerului;

· predarea deșeurilor colectate către operatori autorizați, cu asigurarea trasabilității acestora;

· ținerea evidențelor privind categoriile și cantitățile de deșeuri gestionate, în vederea monitorizării indicatorilor și întocmirii raportărilor;

· informarea populației cu privire la programul de funcționare, categoriile de deșeuri acceptate și condițiile de predare;

· asigurarea întreținerii și a resurselor necesare funcționării centrului.

Asumarea măsurilor privind sustenabilitatea investiției este necesară pentru utilizarea pe termen lung a infrastructurii realizate și pentru atingerea obiectivelor de mediu urmărite prin proiect.

Având în vedere cele prezentate, Compartimentul protecția mediului apreciază că investiția contribuie la îmbunătățirea gestionării deșeurilor la nivelul municipiului Câmpulung Moldovenesc și consideră oportună aprobarea proiectului de hotărâre, din perspectiva atribuțiilor specifice compartimentului.

  P/ Direcția Poliția Locală,                               Compartiment protecția mediului   Inspector, Olaru Mihail Cătălin                                    Inspector, Valach Iulia
